по прилагане на своето законодателство в областта на конкуренцията и относно законодателството, свързано със задълженията, които попадат в обхвата на настоящия раздел.
 5. Органът за защита на конкуренцията приема и публикува документ, в който са обяснени принципите, които се прилагат при определянето на всички парични санкции, налагани за нарушения на законодателство в областта на конкуренцията.
 6. Органът за защита на конкуренцията приема и публикува документ, в който са обяснени принципите за оценка на хоризонталните сливания.
 Член 256
 Сближаване на законодателството и на практиката на правоприлагане
 Украйна сближава своето законодателство в областта на конкуренцията и своята практика на правоприлагане с елементите на достиженията на правото на ЕС, посочени по-долу:
 1.
 Регламент (ЕО) No 1/2003 на Съвета от 16 декември 2002 г. относно изпълнението на правилата за конкуренция, предвидени в членове 81 и 82 от Договора.
 График: Член 30 от регламента започва да се прилага в срок от три години след влизане в сила на настоящото споразумение.
 2.
 Регламент (ЕО) No 139/2004 на Съвета от 20 януари 2004 г. относно контрола върху концентрациите между предприятия (Регламент на ЕС за сливанията).
 График: Член 1 и член 5, параграфи 1 и 2 от регламента започват да се прилагат в срок от три години след влизане в сила на настоящото споразумение.
 Член 20 започва да се прилага в срок от три години след влизане в сила на настоящото споразумение.
 3.
 Регламент (ЕС) No 330/2010 на Комисията от 20 април 2010 г. за прилагането на член 101, параграф 3 от Договора за функционирането на Европейския съюз относно категориите вертикални споразумения и съгласувани практики.
 График: Членове 1, 2, 3, 4, 6, 7 и 8 от регламента започват да се прилагат в срок от три години след влизане в сила на настоящото споразумение.
 4.
 Регламент (ЕО) No 772/2004 на Комисията от 7 април 2004 г. относно прилагането на член 81, параграф 3 от Договора по отношение на категории споразумения за трансфер на технологии.
 График: Членове 1, 2, 3, 4, 5, 6, 7 и 8 от регламента започват да се прилагат в срок от три години след влизане в сила на настоящото споразумение.
 Член 257
 Публични предприятия и предприятия, на които са предоставени специални или изключителни права
 1. По отношение на публичните предприятия и предприятията, на които са предоставени специални или изключителни права:
 а)
 никоя от страните не може да прилага или поддържа в сила каквато и да било мярка, която противоречи на принципите, съдържащи се в член 254 и член 258, параграф 1 от настоящото споразумение; и
 б)
 страните гарантират, че такива предприятия са предмет на законодателството в областта на конкуренцията, посочено в член 253, параграф 2 от настоящото споразумение
 доколкото прилагането на посочените принципи и законодателство в областта на конкуренцията не възпрепятства юридически или фактически изпълнението на специфичните задачи, възложени на въпросните предприятия.
 2. Никоя от разпоредбите в предходния параграф не се тълкува по такъв начин, че да възпрепятства една от страните да създаде или поддържа публично предприятие, да предоставя специални или изключителни права на предприятията или да запазва тези права.
 Член 258
 Държавни монополи
 1. Всяка